Dilectos filios nostros his nominibus: Gunduldrico et Sivualt, ego Gunduldricus et uxor mea Ettola_x001C_, in amore vel bona voluntate quam contra vos abemus, quapropter donamus vobis aliquid de res nostras qui sunt sitas in pago Matisconense, seu in Lucdunense, in agros vel in villas nuncupantes: hoc sunt res in primis in Matisconense, in villa quæ vocatur Galnan, cum omnibus apendiciis, quicquid ibidem abemus, preter illas res quæ de Bernardo conquesivimus; similiter donamus vobis in villa que vocatur Munt ... Sendulfo, et in villa Basingos quicquid visi sumus abere, quesitum et ad inquirendum, cum servientes supramanentes; et donamus vobis in Lucdunense, in vila quæ vocatur Salmogiaco et in Cavannas, seu in curte Morlingo, cum omnibus apendiciis, et servientes supramanentes, et alias res qui ad ipsas res aspiciunt, vel aspicere videtur: hoc sunt curtiferis cum edificiis, vircareis, vineis, campis, pratis, silvis, pomis, pascuis, aquis, aquarumque decursibus, omnia in omnibus ad integrum vobis donamus, eo tenore, dummodo vivimus, usum et fructum abeamus; post nostrorum discessum vobis perveniat absque ullo contradicente. Si quis vero, si nos, aut ullus hommo donatione ista contradixerit, de auro libras X persolvat, et donatio ista firma stabilis permaneat, cum stipulatione subnixa. Actum Matisconum publice. S. Gunduldrico, S. Ettolene, qui donatione ista fieri et firmare rogaverunt. Eo tenore, si de vobis ignatio exierit, ad ipsos in ereditate perveniant ipse res, et si de vobis ignatio non exierit, ad proprio eredem perveniant. S. Adalardo clerico, qui in omnibus consensit. S. Ranulfo. S. [Gerone]. S. Adaluvarno. S. Ricbalt. S. Evrart. Ego Berardus levita donatione ista scripsi et conscripsi, et in ista carta feci duas supergectas, et datavi eam die dominico, pridie kalendas octobris, anno XXIII regnante Karlo rege.